

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Stredná odborná škola techniky a služieb, Tovarnícka 1609, Topoľčany |
| 1. Názov projektu | Zvýšenie kvality odborného vzdelávania a prípravy na Strednej odbornej škole techniky a služieb |
| 1. Kód projektu ITMS2014+ | 312011AGX9 |
| 1. Názov pedagogického klubu | Komunikácia v cudzích jazykoch |
| 1. Dátum stretnutia pedagogického klubu | 24.05.2021 |
| 1. Miesto stretnutia pedagogického klubu | SOŠ TaS, Tovarnícka 1609 Topoľčany |
| 1. Meno koordinátora pedagogického klubu | Mgr. Elena Martinková |
| 1. Odkaz na webové sídlo zverejnenej správy | <https://sostovar.edupage.org/text/?text=text/text35&subpage=1> |

|  |
| --- |
| 1. **Manažérske zhrnutie:**   **Krátka anotácia:**  Objasnenie charakteristiky žiaka s poruchou pozornosti, prístup k žiakovi s ADHD na hodinách CUJ, kreativita u žiakov s ADHD a zapájanie takéhoto žiaka do činností na hodine i mimo nej  **Kľúčové slová:**  Porucha pozornosti, porucha pozornosti spojená s hyperaktivitou, príčiny porúch pozornosti, výskyt porúch pozornosti, práca so žiakom s poruchou pozornosti |
| 1. **Hlavné body, témy stretnutia, zhrnutie priebehu stretnutia:** 2. Privítanie členov klubu a hostí a oboznámenie s programom stretnutia 3. Poruchy pozornosti ADD a ADHD u žiaka na hodine CUJ   **ADD (Attention Deficit Disorder)** je vývinová porucha pozornosti s normálnou aktivitou, bez  hyperaktivity. S poruchami pozornosti ale i pamäti súvisí to, že na pokyny reagujú tieto deti  oneskorene, je nutné pokyny i niekoľkokrát opakovať a napriek tomu si ich niekedy vzápätí  nepamätajú.  **ADHD (Attention Deficit Hyperactivity Disorder)** je:  • vývinová porucha charakterizovaná veku dieťaťa neprimeraným stupňom pozornosti,  rozptýlenou pozornosťou s hyperaktivitou,  • porucha pozornosti spojená s hyperaktivitou a impulzivitou,  • porucha pozornosti a koncentrácie spojená s agresivitou,  • porucha pozornosti a koncentrácie bez agresivity.  **ADHD - Attention Deficit Hyperactive Disorder**  je porucha správania sa, ktorá sa prejavuje od útleho veku dieťaťa a označuje klinický  syndróm, pre ktorý je charakteristická **narušená koncentrácia a pozornosť, porucha**  **kontroly impulzov, kolísavé nálady i ťažkosti ako extrémny nepokoj či hyperaktivita.**  Ide o neurovývojovú poruchu. Táto porucha je často pre rodinu veľkým bremenom. Zvláštne  správanie dieťaťa rodina považuje často z nevedomosti za chyby vo výchove. K ťažkej úlohe  výchovy dieťaťa s ADHD sa pridružuje aj odmietavý postoj okolitého sveta, ktorý môže viesť k  psychickému tlaku na všetkých členov rodiny.  Tento syndróm má mnoho podôb a vyskytuje sa napríklad spolu s hyperaktivitou (ADHD)  alebo bez nej (ADD). ADHD **má biologický základ v odlišnom vývoji a funkcii mozgu.**  Narušená schopnosť sústredenej pozornosti, nadmerná aktivita a impulzivita u týchto detí je  daná odlišnou štruktúrou a funkciou mozgu. Zistilo sa, že na vzniku príznakov sa podieľa  **narušený metabolizmus látok, ktoré prenášajú vzruchy** medzi nervovými bunkami, a to  **dopamínu a noradrenalínu.**  **Základné príznaky ADHD**  • neschopnosť sústrediť sa na podrobnosti,  • **ťažkosti so zachovaním pozornosti** pri plnení úloh alebo pri hre, pri rozhovore sa  zdá, akoby dieťa nepočúvalo, dieťa nepostupuje podľa pokynov, má ťažkosti s  rozvrhnutím úloh a činností, vyhýba sa úlohám, ktoré vyžadujú neprerušovanú  duševnú prácu, často stráca veci, ktoré potrebuje, ľahko sa pri práci rozptýli, v  každodennej činnosti je zábudlivé.  • **hyperaktivita -** dieťa sa často s niečím pohráva, je neposedné, zdvihne sa zo svojho  miesta v situácii, v ktorej by malo sedieť, začne pobehovať bez ohľadu na situáciu,  nedokáže sa potichu hrať, má zvýšený rečový prejav a je neustále v pohybe,  • **impulzivita** - dieťa vyhŕkne odpoveď pred dokončením otázky, nedokáže čakať, kým  príde na rad, často prerušuje a vyrušuje ostatných.  **V školskom veku** začínajú „skutočné“ problémy. Požiadavky na dieťa sa stupňujú, dieťa má  problémy sedieť potichu, koncentrovať sa, počúvať aj dokončiť začaté úlohy. Výsledkom sú  slabé výkony, problémy s čítaním, písaním aj počítaním. Hyperaktívne deti majú v tomto  období veľké problémy, lebo stanovený rozvrh hodín od nich **očakáva prispôsobivé**  **správanie.** Chodenie po triede počas vyučovania alebo neustále rečnenie so susedom začnú  učitelia i ostatné deti skôr či neskôr považovať za nepríjemné. Dochádza aj k mnohým  **konfliktom** s ostatnými deťmi, emocionálna nestabilita a explodujúce, impulzívne správanie  sťažujú sociálne kontakty. Nezriedka takéto deti **menia školu dva - až trikrát** už počas  prvých rokov školskej dochádzky. Bez odbornej pomoci a pomoci zo strany učiteľov vedie  ADHD postupom času k tomu, že sa deti cítia vyčleňované, iné, uzavreté a nemilované.  Získavajú presvedčenie, že nikdy nevedia nič poriadne urobiť, sú neustále kritizované a  korigované. K tomu sa pridávajú v mnohých prípadoch aj školské neúspechy, lebo chýbajúca  pozornosť často vedie k zlým výsledkom.  **Mládež s ADHD** sa často pokúša uhnúť z cesty týmto negatívnym pocitom tým, že sa stráni  rizikových situácií, a preto niekedy vypadne zo spoločenských vzťahov. Často sa u mládeže  rozvíja **úzkosť alebo depresia** a býva viac náchylná na zneužívanie alkoholu a drog. V  mnohých prípadoch sa potom dostáva vďaka svojej ľahkej ovplyvniteľnosti do tzv. „zlých  kruhov“. Dnes je už známe, že časť detí z ADHD syndrómu nevyrastie. Mládež aj dospelí  trpia aj svojou „inakosťou“ a potrebujú podporu.   1. Deti a mládež postihnuté ADHD sú však aj veľmi senzibilné a majú aj svoje silné stránky.   Často bývajú veľmi **kreatívne a plné fantázie**, vycítia náladu a jej zmeny a oplývajú  nesmiernou **ochotou pomôcť**. Majú obrovský **zmysel pre spravodlivosť**. Vedia sa pripútať k nejakej téme, vhĺbiť sa do nej a získať obdivuhodné výsledky a poznatky.     1. Diskusia:   Nosnou témou diskusie bolo vymieňanie si vlastných skúseností z práce so žiakmi s poruchami pozornosti. Celkove z integrovaných žiakov našej školy asi jednu tretinu tvoria žiaci s poruchami pozornosti, viac deti s ADHD. Na hodinách často pôsobia ako rušivý element. Deti s ADHD sú citlivé a zraniteľné, silne vnímajú nespravodlivosť. Mnohé vynikajú v iných zručnostiach- napr. maľovaní, je dobré vyzdvihnúť tieto ich prednosti aj pred kolektívom triedy. Na hodine u nich činnosti striedať a nenechať ich dlho robiť to isté. Neupozorňovať ich opakovane na výkyvy pozornosti, spojené s poruchou ADHD. Posadiť do prvých lavíc, poverovať aj takými prácami na hodine, ako je napr. zotieranie tabule, príprava pomôcok a pod., na tieto úlohy deti reagujú veľmi ochotne. |
| 1. **Závery a odporúčania:**   → Dať priestor žiakovi rozprávať v cieľovom jazyku v takých situáciách , aké môže reálne zažiť  → Klásť dôraz na striedanie činností u žiaka s ADHD, vyhýbať sa neustálemu upozorňovaniu  → Používať kratšie texty, kratšie cvičenia, činnosti striedať  → Rozvíjať u žiaka sebaovládanie, povzbudzovať ho, zapájať ho do aktivít, v ktorých je úspešný, aby mohol mať zážitok pozitívneho hodnotenia pred triedou, pôsobí to motivačne |

|  |  |
| --- | --- |
| 1. Vypracoval (meno, priezvisko) | Mgr. Elena Martinková |
| 1. Dátum | 24.05.2021 |
| 1. Podpis |  |
| 1. Schválil (meno, priezvisko) | Mgr. Elena Martinková |
| 1. Dátum | 24. 05.2021 |
| 1. Podpis |  |

**Príloha:**

Prezenčná listina zo stretnutia pedagogického klubu

****

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Stredná odborná škola techniky a služieb, Tovarnícka 1609, Topoľčany |
| Názov projektu: | Zvýšenie kvality odborného vzdelávania a prípravy na Strednej odbornej škole techniky a služieb |
| Kód ITMS projektu: | 312011AGX9 |
| Názov pedagogického klubu: | Komunikácia v cudzích jazykoch |

# PREZENČNÁ LISTINA

Miesto konania stretnutia: SOŠ techniky a služieb, Tovarnícka 1609 Topoľčany

Dátum konania stretnutia: 24.05.2021

Trvanie stretnutia: od..14,00.......hod do..16,00.......hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Ing. Jana Boldišová |  | SOŠ TaS, Tovarnicka 1609 Topoľčany |
| 2. | Ing. Silvia Lukáčová |  | SOŠ TaS, Tovarnicka 1609 Topoľčany |
| 3. | Mgr. Elena Martinková |  | SOŠ TaS, Tovarnícka 1609 Topoľčany |
| 4. | Mgr. Eva Mišovýchová |  | SOŠ TaS, Tovarnícka 1609 Topoľčany |
| 5. | Mgr. Monika Perecová |  | SOŠ TaS, Tovarnícka 1609 Topoľčany |
| 6. | Mgr. Martin Šuriansky |  | SOŠ TaS, Tovarnicka 1609 Topoľčany |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |